CELEX: 32014R0482
Language: sl
Date: 2014-03-04 00:00:00
Title: Delegirana uredba Komisije (EU) št. 482/2014 z dne 4. marca 2014 o spremembi Delegirane uredbe Komisije (EU) št. 114/2013 glede povprečnih specifičnih emisij CO 2 v letu 2010, določenih za proizvajalca Great Wall Motor Company Limited

13.5.2014   
            
            
               SL
            
            
               Uradni list Evropske unije
            
            
               L 138/51
            
         DELEGIRANA UREDBA KOMISIJE (EU) št. 482/2014
   z dne 4. marca 2014
   o spremembi Delegirane uredbe Komisije (EU) št. 114/2013 glede povprečnih specifičnih emisij CO2 v letu 2010, določenih za proizvajalca Great Wall Motor Company Limited
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Unije za zmanjšanje emisij CO2 iz lahkih tovornih vozil (1) in zlasti člena 11(7) Uredbe,
   ob upoštevanju naslednjega:
   
               (1)
            
            
               Proizvajalec lahkih gospodarskih vozil Great Wall Motor Company Limited je Komisijo obvestil, da so povprečne specifične emisije CO2 v letu 2010, določene za navedenega proizvajalca v Delegirani uredbi Komisije (EU) št. 114/2013 (2), napačne. Proizvajalec je predložil podrobne dokaze, da so bile povprečne specifične emisije CO2 v letu 2010 znatno višje od vrednosti iz navedene uredbe.
            
         
               (2)
            
            
               Komisija je ocenila dokaze družbe Great Wall Motor Company Limited in meni, da je primerno vrednost popraviti.
            
         
               (3)
            
            
               Delegirano uredbo (EU) št. 114/2013 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Na seznamu iz Priloge III k Uredbi (EU) št. 114/2013 se vnos v drugem stolpcu z naslovom „Povprečne emisije (g/km)“ za znamko Great Wall Motor Company Limited nadomesti z „225,00“.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. marca 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 145, 31.5.2011, str. 1.
   
      (2)  Delegirana uredba Komisije (EU) št. 114/2013 z dne 6. novembra 2012 o dopolnitvi Uredbe (EU) št. 510/2011 Evropskega parlamenta in Sveta v zvezi z določitvijo pravil glede zahtevkov za odstopanje od ciljev specifičnih emisij CO2 za nova lahka gospodarska vozila (UL L 38, 9.2.2013, str. 1).